Βαγγέλης Μάντζαρης

Ο Βαγγέλης Μάντζαρης (Περιστέρι, 17 Απριλίου 1990) είναι Έλληνας επαγγελματίας διεθνής καλαθοσφαιριστής. Με ύψος 1,96 μέτρα αγωνίζεται ως πόιντ γκάρντ στην ομάδα του Ιωνικού Νίκαιας. Ο αδελφός του, Αντώνης Μάντζαρης, είναι επίσης επαγγελματίας καλαθοσφαιριστής.

 Ο Μάντζαρης ξεκίνησε την επαγγελματική του σταδιοδρομία στην Α2, με την ομάδα του Περιστερίου. Το 2009, κατέκτησε το πρωτάθλημα της Α2 Εθνικής και την άνοδο στην Α1 Κατηγορία. Το Σεπτέμβριο του 2011, υπέγραψε τετραετές συμβόλαιο με τον Ολυμπιακό. Το 2012 και το 2013 κέρδισε την Ευρωλίγκα με τον Ολυμπιακό. Στις αρχές του 2013, τραυματίστηκε πολύ σοβαρά στο γόνατο, με αποτέλεσμα να χάσει την υπόλοιπη χρονιά. Παρόλα αυτά, παρέμεινε στην ομάδα. Ακολούθως, το 2014, ανανέωσε το συμβόλαιό του με τον Ολυμπιακό, μέχρι το 2017. Τη σεζόν 2014-2015, κατάφερε να φτάσει μέχρι τον τελικό της Ευρωλίγκα με τον Ολυμπιακό, χωρίς όμως να την κατακτήσει, με αντίπαλο τη Ρεάλ Μαδρίτης. Ωστόσο, την ίδια σεζόν, στέφθηκε πρωταθλητής Ελλάδος, με τον Ολυμπιακό να νικά στους τελικούς με 3-0 τον Παναθηναϊκό. Κάτι που κατάφερε και την επόμενη χρονιά έχοντας καταλυτικό ρόλο στο τελευταίο παιχνίδι, αφού με δικό του τρίποντο και ενώ ο Ολυμπιακός έχανε για τρεις πόντους, έστειλε το ματς στην παράταση, όπου τελικά η ομάδα του νίκησε.Το 2017, έφτασε μέχρι τον τελικό της Ευρωλίγκα, αλλά ηττήθηκε από τη Φενέρμπαχτσε με 80-64, ενώ στην Ελλάδα δεν πανηγύρισε κάποιον τίτλο, χάνοντας τους ελληνικούς τελικούς με 3-2 από τον Παναθηναϊκό. Το καλοκαίρι του 2017, ανανέωσε το συμβόλαιο του μέχρι το 2020 με την ομάδα του Πειραιά. Στις 17 Ιανουαρίου 2018, συμπλήρωσε τις 200 συμμετοχές στην Ευρωλίγκα. Την ίδια χρονιά έφτασε μέχρι τα προημιτελικά της Ευρωλίγκα, ενώ δεν κατέκτησε κάποια ελληνική διοργάνωση, χάνοντας στον τελικό του Κυπέλλου από την ΑΕΚ και το πρωτάθλημα από τον Παναθηναϊκό. Το 2019, ο Ολυμπιακός έμεινε εκτός οκτάδας στην Ευρωλίγκα και στην Ελλάδα δεν πανηγύρισε κάποιο τίτλο, καθώς από απόφαση της διοίκησης, υποβιβάστηκε στην Α2 Εθνική, ενώ ο ίδιος είχε χαμηλά επίπεδα απόδοσης. Στις 17 Ιουλίου 2019, συμφωνήθηκε η μεταγραφή του στην ρωσική Ούνικς Καζάν. Με τη φανέλα της Ούνικς, ο Μάντζαρης αγωνίστηκε για μισή σεζόν και μέτρησε 3,9 πόντους, 2,3 ριμπάουντ, 2,5 ασίστ στο EuroCup, ενώ αντίστοιχα στην VTB είχε 4,4 πόντους, 1,4 ριμπάουντ, 2,4 ασίστ. Στις 30 Δεκεμβρίου 2019, ανακοινώθηκε από τον Προμηθέα Πατρών. Στις 4 Ιανουαρίου πραγματοποίησε το ντεμπούτο του με τη φανέλα του Προμηθέα, πετυχαίνοντας 13 πόντους. Στις 16 Φεβρουαρίου 2020, αγωνίστηκε στον τελικό Κυπέλλου Ελλάδος κόντρα στην ΑΕΚ (ήττα 57-61), έχοντας 3 πόντους. Ενώ το καλοκαίρι του 2020, αποχώρησε από την ομάδα, στις 8 Οκτωβρίου επέστρεψε στον Προμηθέα. Στις 21 Οκτωβρίου, στην νίκη του Προμηθέα με 88-72 απέναντι στην Ναντέρ, μοίρασε 11 ασίστ με μόλις 1 λάθος κάνοντας ρεκόρ καριέρας στις τελικές πάσες. Στις 10 Δεκεμβρίου, έγινε μόλις ο δεύτερος Έλληνας που πέτυχε τριπλ νταμπλ σε ευρωπαϊκή διοργάνωση (Νικ Καλάθης ο άλλος). Το πέτυχε σε αγώνα του Γιούροκαπ κόντρα στην Τσεντεβίτα Ολίμπια (ήττα 77-73), έχοντας 12 πόντους (1/2 βολές, 1/1 δίποντο, 3/6 τρίποντα), 10 ριμπάουντ και 10 ασίστ. Μάλιστα ήταν το ένατο τριπλ νταμπλ στην ιστορία του Γιούροκαπ και το πρώτο έπειτα από το 2015. Στις 16 Δεκεμβρίου 2020 αποτέλεσε παρελθόν από τον σύλλογο μετρώντας 7,2 πόντους, 7,5 ασίστ και 5,5 ριμπάουντ στο Γιούροακπ (6 ματς) και 11,3 πόντους, 5,3 ασίστ και 5 ριμπάουντ στο Πρωτάθλημα Ελλάδας (3 ματς). Στις 17 Δεκεμβρίου 2020, επέστρεψε στον σύλλογο που έκανε τα πρώτα μπασκετικά του βήματα, το Περιστέρι. Στις 4 Απριλίου 2021, κόντρα στον Προμηθέα Πατρών έφτασε τους 300 αγώνες στο Πρωτάθλημα Ελλάδας, και έγινε ο 49ος που φτάνει σε αυτόν τον αριθμό στα χρόνια του επαγγελματικού Πρωταθλήματος (από το 1992-93). Παράλληλα με τις δύο ασίστ που μοίρασε στο παιχνίδι, έγινε ο 14ος που έφτασε τις 800. Με την ομάδα των δυτικών προαστίων είχε 4,4 πόντους, 2 ριμπάουντ και 3 ασίστ σε 13 αγώνες Πρωταθλήματος Στις 5 Αυγούστου 2021, ανακοινώθηκε από την πολωνική Σταλ Όστροφ. Στις 30 Σεπτεμβρίου, αποχώρησε από την πολωνική ομάδα, έχοντας αγωνιστεί σε τέσσερις αγώνες. Στις 3 Οκτωβρίου 2021, συμφώνησε με την Χάποελ Εϊλάτ μέχρι το τέλος της σεζόν 2021-22. Έφυγε από την ισραηλινή ομάδα ένα μήνα μετά, ώστε να επιστρέψει στην Ελλάδα. Στις 11 Νοεμβρίου 2021, ανακοινώθηκε από τον Π.Α.Ο.Κ, ως το τέλος της αγωνιστικής περιόδου 2021-22. Στις 22 Σεπτεμβρίου 2022, συμφώνησε με τον Ιωνικό για συμβόλαιο ενός έτους. Στις 23 Οκτωβρίου κόντρα στον Παναθηναϊκό, κατέγραψε μια ιστορική επίδοση, καθώς έφτασε τις 911 ασίστ και έγινε ο 10ος πασέρ του επαγγελματικού Πρωταθλήματος, ενώ με την 326η συμμετοχή του μπήκε 40άδα των παικτών με τα περισσότερα παιχνίδια στην ιστορία της επαγγελματικής διοργάνωσης. Στις αρχές Μαρτίου 2023, ανακοίνωσε πως αποχωρεί από την ομάδα. Με τη φανέλα του Ιωνικού είχε 6,1 πόντους, 2,6 ριμπάουντ και 3,9 ασίστ. Στις 2 Μαρτίου 2023 ανακοινώθηκε από την Παντέρας ντε Μιράντα από τη Βενεζουέλα. Στο ντεμπούτο του στο Πρωτάθλημα και στην εκτός έδρας νίκη επί της Ντιάμπλο με 85-69, είχε 12 πόντους (3/4 δίποντα, 2/6 τρίποντα), 5 ασίστ, 3 ριμπάουντ, 1 κλέψιμο και 1 λάθος σε 27 λεπτά συμμετοχής. Ως μέλος της Εθνικής Νέων Ελλάδας, ο Μάντζαρης κέρδισε το χρυσό μετάλλιο στο Ευρωπαϊκό πρωτάθλημα U18 και το ασημένιο στο Παγκόσμιο Πρωτάθλημα U19. Επίσης κέρδισε χρυσό μετάλλιο, το 2009, στο Ευρωπαϊκό Πρωτάθλημα νέων και το ασημένιο στο Ευρωπαϊκό Πρωτάθλημα, την επόμενη σεζόν. Έγινε μέλος της Εθνικής Ανδρών το 2011. Με αυτή συμμετείχε στα Προκριματικά των Ολυμπιακών Αγώνων του 2012, καθώς και στο Παγκόσμιο Κύπελλο 2014. Επίσης, ήταν παρών στο Ευρωμπάσκετ του 2015, στο Προολυμπιακό τουρνουά του 2016, στο Ευρωμπάσκετ του 2017 και στο Παγκόσμιο Κύπελλο του 2019. Συνεχίζει τις εμφανίσεις με το εθνόσημο και στα Προκριματικά του Ευρωμπάσκετ 2021. Με την Εθνική ανδρών έχει συνολικά 77 αγώνες με 170 πόντους (μ.ο: 2.21), ενώ στους έφηβους είχε 39 αγώνες με 275 πόντους (μ.ο: 7.05) και στους νέους άνδρες κατέγραψε 26 συμμετοχές με 111 πόντους (μ.ο: 4.27). Περιστέρι Πρωτάθλημα Α2 Κατηγορίας: (2009) Ολυμπιακός 2x Ευρωλίγκα: (2012, 2013) 2× Ευρωλίγκα Φιναλίστ: (2015, 2017) 3x Πρωταθλήματα Ελλάδας: (2012, 2015, 2016) Διηπειρωτικό Κύπελλο: (2013) 2x Ελληνικό All-Star Game: (2014, 2020) 2x Ελληνικό All-Star Game Νέων: (2010, 2011) 2× Μέλος της Καλύτερης Αμυντικής Πεντάδας του Ελληνικού Πρωταθλήματος (2012, 2017) 4× Μέλος της Καλύτερης Αμυντικής Πεντάδας του Ελληνικού Πρωταθλήματος από το Eurobasket.com: (2014–2017) Χρυσό μετάλλιο στο FIBA Europe Under-18 το 2008 Ασημένιο μετάλλιο στο Παγκόσμιο Πρωτάθλημα FIBA Europe Under-19 το 2009 Χρυσό μετάλλιο στο FIBA Europe Under-19 το 2009 Ασημένιο μετάλλιο στο FIBA Europe Under-20 το 2010 Βαγγέλης Μάντζαρης, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά). Vangelis Mantzaris, στατιστικά στοιχεία αθλητή στον επίσημο ιστότοπο της Euroleague Basketball (Αγγλικά). Βαγγέλης Μάντζαρης, στατιστικά στην επίσημη ιστοσελίδα του ΕΣΑΚΕ. Βαγγέλης Μάντζαρης, στατιστικά στην επίσημη ιστοσελίδα της FIBA Europe. ««Ο Αντώνης, ο Βαγγέλης και το καμάρι της μητέρας του(ς)»». Ιστότοπος SuperBasket.gr. 22 Νοεμβρίου 2009. ««Πάνω απ' όλα βάζω το μπάσκετ»». Συνέντευξη στον Athletic Radio 102.4 FM. 11 Φεβρουαρίου 2009. ««12 μάγκες από την καλή και από την ανάποδη»». Ιστότοπος SentraGoal.gr. 28 Ιουλίου 2009.